EkBass/fiwiki-20250220-pages-articles huggingface dataset:
Albert Mouring

Albert Clonion Mouring jr. (s. 29. tammikuuta 1979 Preston, Maryland) on yhdysvaltalainen kilpauransa päättänyt koripalloilija, pelipaikaltaan heittävä takamies. Mouring voitti urallaan NCAA:n mestaruuden vuonna 1999 ja pelasi ammattilaisena muun muassa Turkissa, Suomessa ja Israelissa. == Pelaajaura == Maaseudulla varttunuthttp://articles.baltimoresun.com/1997-02-01/sports/1997032070_1_mouring- respect-richardson Mouring pelasi yliopistokoripalloa Connecticutin yliopistossa vuodet 1997–2001. Vuonna 1999 Connecticut voitti NCAA:n mestaruuden voitettuaan loppuottelussa Duke Universityn 77–74http://www.sports-reference.com/cbb/schools/connecticut/1999.html.College Basketball at Sports-Reference.com Melko hyvästä yliopistourastaan huolimatta häntä ei varattu NBA:han vuoden 2001 varaustilaisuudessa. Vuonna 2003 Mouring pelasi USBL-kesäliigassa, teki 28 pistettä ottelua kohden ja valittiin sarjan vuoden pelaajaksi.http://www.basket.fi/uutiset/kaikki_uutiset/?x122462=77632 Kauden 2004–2005 Mouring pelasi Turkin pääsarjassa Beşiktaşissa 8,6 pisteen ja 2,7 levypallon ottelukohtaisilla keskiarvoilla. Hän heitti sarjan piste- ennätyksekseen Türk Telekomia vastaan joulukuussa 20 pistettä.https://www.tblstat.net/player/705/0405 Syksyllä 2005 Mouring pelasi Israelin pääsarjassa, mutta joukkueen tuloksiin tyytymätön johto purki tämän sopimuksen. Kevään 2006 Mouring pelasi Suomen pääsarjassa Tampereen Pyrinnössä, joka vaihtoi vuodenvaihteessa kaikki ulkomaalaispelaajansa. Mouring pelasi Pyrinnössä runkosarjan 21,2 pisteen ja 4,5 levypallon ottelukohtaisilla keskiarvoilla. Hänen vapaaheittojen (86,5 %) ja kolmen pisteen heittojen (46,2 %) onnistumistarkkuutensa olivat Korisliigan koko kauden kolmanneksi parhaat.Albert Mouring – Suomen Koripalloliitto == Pelityyli ja ominaisuudet == Pyrinnön valmentaja Jarmo Laitinen kuvaili Mouringia tämän siirtyessä seuraan tarkaksi ja monipuoliseksi korintekijäksi. == Tilastot == === Runkosarja === Kausi Joukkue Sarja O 2P % 3P % 1P % HL PL LEV S M R T PTS PTS YHT 2005–2006 Tampereen Pyrintö Korisliiga 22 51,1 % 46,2 % 86,5 % 1,6 2,9 4,5 1,6 1,6 1,3 0,0 21,2 466 Yhteensä Yhteensä Korisliiga 22 51,1 % 46,2 % 86,5 % 1,6 2,9 4,5 1,6 1,6 1,3 0,0 21,2 466 *O = ottelut, 2p % = kahden pisteen heittojen onnistumisprosentti, 3p % = kolmen pisteen heittojen onnistumisprosentti, 1p % = vapaaheittojen onnistumisprosentti, HL = hyökkäyslevypallot, PL = puolustuslevypallot, LEV = levypallot yhteensä, S = syötöt, M = menetykset, R = riistot, T = torjunnat, PTS = pistekeskiarvo, PTS YHT = pisteet yhteensä == Lähteet == * Albert Mouring Suomen Koripalloliitto * Albert Mouring Stats College Basketball at Sports-Reference.com === Viitteet === == Aiheesta muualla == * Albert Mouring basketball profile eurobasket.com Luokka:Yhdysvaltalaiset koripalloilijat Luokka:Vuonna 1979 syntyneet Luokka:Elävät henkilöt
Ana Golja

Muazana ”Ana” Golja (s. 3. tammikuuta 1996 Toronto, Ontario, Kanada) on kanadalainen näyttelijä, joka tunnetaan parhaiten Zoe Rivasin roolista teinisarjassa Degrassi: The Next Generation. == Ura == Golja sai ensimmäisen roolinsa Kadonneiden jäljillä -sarjasta vuonna 2005. Hän esiintyi Dylan Everettin ja Melinda Shankarin kanssa How to Be Indie -sarjassa vuonna 2011. Syyskuussa 2015 julkaistua tosielämään perustuvaa Full Out -elokuvaa varten Golja harjoitteli kahdeksan viikkoa voimistelua, jotta hän ei tarvitsisi sijaisnäyttelijää. Golja on antanut äänensä animaatiohahmoille sarjoissa Franny's Feet, The Dating Guy ja Super Why!. Vuonna 2013 hän sai Ellenin roolin YTV.comin seikkailusarjassa Unlikely Heroes. == Filmografia == Elokuvat Vuosi Suomenkielinen nimi Alkuperäinen nimi Rooli Huom. 2010 Vacation with Derek Vacation with Derek Isabella Televisioelokuva 2014 En Vogue Christmas En Vogue Christmas Amber Televisioelokuva 2015 Degrassi: Don't Look Back Degrassi: Don't Look Back Zoe Rivas Televisioelokuva Full Out Full Out Ariana Berlin Dumb Luck Dumb Luck Taylor Lyhytelokuva Televisiosarjat Vuosi Suomenkielinen nimi Alkuperäinen nimi Rooli Huom. 2005 Kadonneiden jäljillä 1-800-Missing Lucy Jakso: "Sisterhood" 2008 Tarkka-ampujat Flashpoint Penny (nuorena) Jakso: "Planets Aligned" 2009 Franny's Feet Franny's Feet Panda Jakso: "Pandamonium/Tower Power", äänirooli 2010 The Dating Guy The Dating Guy Little Girl Contestants Jakso: "Incredible Shrinking Woody", äänirooli 2010–2011 Connor Undercover Connor Undercover Lily 21 jaksoa 2011 Pieni moskeija preerialla Little Mosque on the Prairie Betty Sue 2 jaksoa How to Be Indie How to Be Indie Dotty 2 jaksoa Clue Clue Liz 5 jaksoa 2011–2012 What's Up Warthogs! What's Up Warthogs! Laney 40 jaksoa 2012 Super Why! Super Why! tyttö 2 jaksoa, äänirooli 2013 Life with Boys Life with Boys Cassandra Jakso: "Partners in Rhyme" Unlikely Heroes Unlikely Heroes Ellen 2013–2016 Degrassi: The Next Generation Degrassi: The Next Generation Zoe Rivas 59 jaksoa 2014–2015 Degrassi: Minis Degrassi: Minis Zoe Rivas 4 jaksoa 2016 Degrassi: Next Class Degrassi: Next Class Zoe Rivas 8 jaksoa == Lähteet == == Aiheesta muualla == * * Luokka:Kanadalaiset näyttelijät Luokka:Vuonna 1996 syntyneet Luokka:Elävät henkilöt
Sisko Vilkama

Sisko Elna Wilhelmiina Vilkama (o.s. Brummer; 9. lokakuuta 1893 Joutsa – 12. kesäkuuta 1983) oli suomalainen pedagogi.Kuka kukin on 1986, s. 1134. Otava, Helsinki 1986. Vilkaman vanhemmat olivat Joutsan kirkkoherra, rovasti Fredrik Alexander Brummer (1848–1904) ja Wilhelmina Jaatinen. Valmistuttuaan filosofian kandidaatiksi 1916 hän toimi opettajana Sörnäisten kristillisessä kansanopistossa sekä Lappeenrannassa ja Nurmijärven yhteiskoulussa.Tiedenaisia: Sisko Wilkama, Helsingin yliopisto Vilkaman vuonna 1938 valmistuneen väitöskirjan aiheena oli Naissivistyksen periaatteiden kehitys Suomessa 1840–1880. Pedagogis-aatehistorialliseksi luonnehtimassaan väitöstyössään hän tarkasteli ensimmäisen yhteiskoulun perustamiseen 1883 vaikuttaneita aatteellisia, yhteiskunnallisia ja pedagogisia virtauksia. Hänen toinen teoksensa oli 1950 ilmestynyt Oppikoulu ja lasten vanhemmat. Vilkama kirjoitti ylioppilaaksi 1911, valmistui filosofian kandidaatiksi 1916 ja lisensiaatiksi (väitellyt) 1938. Hän oli Helsingin kristillisen kansanopiston opettaja ja johtaja 1918–1920, Lappeenrannan yhteiskoulun opettaja 1923–1928, Nurmijärven yhteiskoulun opettaja ja johtaja 1930–1932, 1935–1939 ja 1940–1951, vanhempi lehtori vuodesta 1951, Imatran yhteiskoulun opettaja 1939–1940.Artikkeli: Vilkama, Sisko, Kuka kukin on 1954 Hän oli osaltaan vaikuttamassa Marja-Liisa Vartion kirjalliseen kehitykseenArtikkeli: Marja- Liisa Valtio . Vilkama kirjoitti Kotilieteen runsaasti artikkeleita perhe- ja kasvatusasioista.Milla Oikarinen, Kunnioittakaamme lasta, pro gradu, Oulun yliopisto 2014 Sisko Vilkaman puoliso 1918–1953 oli eversti Oskar Vilkama. == Suomennoksia == Nimellä Sisko Brummer: * Onnenkukka ; kirjoittanut Elisabeth Werner ; saksasta suomentanut Sisko Brummer. Karisto 1917, 2. painos 1937 (alkuteos Die Blume des Glückes) * Arthur Conan Doyle : Vedenalaisten saartama maa ynnä muita kertomuksia. Gummerus, Jyväskylä 1917 * Hermann Sudermann : Jolanthan häät. Karisto 1918 * John Strange Winter : Myötä- ja vastoinkäymisessä. Karisto 1918 Nimellä Sisko Vilkama: * D. L. Moody : Kristinuskon rikkaus. WSOY 1920, 2. uud. painos Kuva ja sana, Helsinki 1965 * Arthur Brausewetter : Enemmän rakkautta ; tekijän luvalla suom. Sisko Vilkama ; runo-otteet suom. Aune Krohn. WSOY 1921 * Valdemar Bonsels : Metsäniityn kirja : kirja kukista, eläimistä ja Jumalasta ; tekijän luvalla suom. Sisko Vilkama. WSOY 1921 * Sven Lidman : Silta kestää : hartauspuheita. WSOY 1930 * Sven Lidman : Tulen läpi. 2. painos Kuva ja sana, Helsinki 1965 (alkuteos Såsom genom eld) == Lähteet == ==Artikkeleita== * ”Tohtori Sisko Wilkama – opiskelijatyttö kotiveräjällä”, Kotiliesi 1945 nr 19 Luokka:Suomalaiset opettajat Luokka:Suomentajat Luokka:Vuonna 1893 syntyneet Luokka:Vuonna 1983 kuolleet
Norfluratsoni

Norfluratsoni (C12H9N3ClOF3) on fenyylipyridatsinonijohdannaisiin kuuluva orgaaninen yhdiste. Yhdistettä käytetään maataloudessa herbisidinä, joskin sen käyttö Euroopan unionin alueella on kielletty. ==Ominaisuudet== Huoneenlämpötilassa norfluratsoni on väritöntä tai harmaata kiteistä ainetta. Yhdiste ei juurikaan liukene veteen, mutta liukenee useaan orgaaniseen liuottimeen kuten etanoliin, asetoniin ja ksyleeniin. Norfluratsonin käyttö herbisidinä perustuu siihen, että se estää fytoeenidesaturaasientsyymiä pelkistämästä karotenoidien biosynteesiin tarvittavaa fytoeenia. Samalla myös fotosynteesi estyy.Jack R. Plimmer, Judith M. Bradow, Christopher P. Dionigi, Richard M. Johnson & Suhad Wojkowski: Herbicides, Kirk-Othmer Encyclopedia of Chemical Technology, John Wiley & Sons, New York, 2004. Viitattu 23.1.2016 ==Valmistus ja käyttö== Norfluratsonia voidaan valmistaa m-aminobentsotrifluoridin, mukokloorihapon ja metyyliamiinin välisellä reaktiolla tai m-klooribentsotrifluoridin ja 4-kloori-5-metyyliamino-3-oksopyratsiinin välisellä reaktiolla. Norfluratsoni on sallittu herbisidi muun muassa Yhdysvalloissa, Australiassa ja Uudessa- Seelannissa, mutta sen käyttö on ollut kiellettyä Euroopan unionin alueella vuodesta 2003 alkaen. Norfluratsonia käytetään muun muassa puuvilla-, maapähkinä-, soijapapu-, viini- ja sitrushedelmäviljelmillä rikkaruohomyrkkynä. ==Lähteet== Luokka:Kasvintorjunta-aineet
Tyrone Riley

Tyrone Riley (s. 21. helmikuuta 1982) on yhdysvaltalainen kilpauransa päättänyt koripalloilija, pelipaikaltaan iso laitahyökkääjä. Hän pelasi urallaan muun muassa Saksan, Puolan, Alankomaiden ja Suomen pääsarjoissa. == Pelaajaura == Riley pelasi yliopistokoripalloa San Franciscon yliopistossa vuosina 2003–2005.College Basketball at Sports- Reference.comhttp://www.foxsports.com/college-basketball/tyrone-riley-player Yliopiston jälkeen Riley pelasi ammattilaisena Euroopassa. Hän pelasi muun muassa Alankomaiden, Puolan ja Saksan pääsarjoissa. Syksyksi 2009 hän siirtyi Suomen pääsarjajoukkue Namika Lahteen. Riley pelasi Lahdessa 11 ottelua 14,5 pisteen ja 7,1 levypallon keskiarvoilla, mutta Ray Nixonin palattua seuraan hänet sopimuksensa purettiin. Hän pelasi Suomessa kuitenkin vielä kaksi ottelua Tampereen Pyrinnössä sijaistaen loukkaantunutta Chris Hesteriä. Pyrintö voitti kauden päätteeksi Suomen mestaruuden, ja Riley on merkitty Koripalloliiton tilastoissa SM- kultamitalistiksi.http://www.basket.fi/uutiset/kaikki_uutiset/?x122462=633812http://www.basket.fi/uutiset/kaikki_uutiset/?x122462=1843516Tyrone Riley – Suomen Koripalloliitto == Lähteet == * Tyrone Riley Suomen Koripalloliitto * Tyrone Riley Stats College Basketball at Sports- Reference.com * Profiili Basketball-Bundesliga === Viitteet === == Aiheesta muualla == * Tyrone Riley basketball profile eurobasket.com Luokka:Yhdysvaltalaiset koripalloilijat Luokka:Vuonna 1982 syntyneet Luokka:Elävät henkilöt
Anita Simoncini

Anita Simoncini (s. 14. huhtikuuta 1999 Montegiardino, San Marino) on sanmarinolainen laulaja, joka edusti yhdessä Michele Perniolan kanssa maataan vuoden 2015 Eurovision laulukilpailussa kappaleella ”Chain of Lights”. He sijoittuivat toisessa semifinaalissa 16. sijalle eivätkä päässeet finaaliinEurovisoin Song Contest: Scores 2nd Semi-Final eurovision.tv. Viitattu 23.1.2016.. Simoncini edusti The Peppermints -yhtyeen jäsenenä San Marinoa myös lasten Eurovision laulukilpailussa vuonna 2014 kappaleella ”Breaking My Heart”San Marino: The Peppermints band are off to Malta eurovoix.com. Viitattu 23.1.2016.. ==Diskografia== ===Singlet=== Vuosi Nimi 2014 ”Breaking My Heart” 2015 ”Chain of Lights” (Michele Perniolan kanssa) == Lähteet == Luokka:Sanmarinolaiset henkilöt Luokka:Vuoden 2015 euroviisuedustajat Luokka:San Marinon euroviisuedustajat Luokka:Vuonna 1999 syntyneet Luokka:Elävät henkilöt
Asemakaavaoppi

Asemakaavaoppi on Otto-Iivari Meurmanin kirjoittama asemakaavoituksen oppikirja, jonka Otava julkaisi vuonna 1947. Asko Salokorven mukaan kirjassa on koottu 1900-luvun alusta asti vaikuttaneet kaupunkisuunnitteluihanteet ”merkittäväksi kokonaisuudeksi”.Salokorpi, s. 299 Kirjassa Meurman esittelee hajakeskitykseen perustuvan lähiöperiaatteen, joka vaikutti olennaisesti Suomen sodanjälkeiseen kaupunkirakentamiseen ja lähiöiden syntyyn. ==Sisältö== Kirjassa Meurman sanoo, että kaupunkien kehittämisen lähtökohdaksi tulee ottaa hajakeskitysperiaate eli asutus pitää suunnitella toisistaan erillään oleviksi yksiköiksi. Kaupungin tulisi koostua asumakunnista, jotka jakautuvat noin 6 000 asukkaan asumalähiöihin (neighborhood unit) . Koulupiiriin perustuneet lähiöt jakautuvat vielä asumasoluihin, joiden koko perustuu päivähoitoyksikköön. CIAMin vaatima kaupungin jako toimintojen mukaan näkyy Meurmanin teoriassa. Meurman esittää, että kaupungissa on ”varattava alueet erikseen asumista, työtä ja liikennettä, hallintoa ja huoltoa sekä virkistystä varten”. Toisaalta Salokorpi huomauttaa, että Meurman kannatti vehreitä omakotitontteja, joita Le Corbusier vastusti. ==Luomistyö== Otto-Iivari Meurmanista tuli vuonna 1940 Suomen ensimmäinen asemakaavaopin professori. Hän katsoi oppikirjan laatimisen tarpeelliseksi, sillä ”sodan ja välirauhan köyhdyttämissä oloissa ei ole varaa mihinkään epärationaaliseen toimintaan varsinkaan sellaisella alalla kuin yhdyskuntien rakentaminen”. Toisaalta hän piti olemassa olevia oppikirjoja vajaavaisina tai vanhentuneina. Meurman kirjoitti kirjan jo vuonna 1943, mutta ”sodan rasittama” kirjapaino julkaisi sen vasta vuonna 1947.Meurman, esipuhe Meurmanin lähiökäsityksen muodostumiseen vaikuttivat hänen omien sanojensa mukaan Patrick Abercombie, Otto Danneskiold-Samsø, Maxwell Fry ja Thomas Sharp. Meurmanin lähiöperiaatteen kaavakuva oli kulkeutunut County of London Plan -suunnitelmasta Danneskiold-Samsønin kautta.Hurme, s.79–81 ==Tulkinnat== Asko Salokorven mukaan kirjasta on luettavissa, että Meurmanin kohdalla funktionalistinen ideologia jäi paljon aikaisemman puutarhakaupunkiaatteen varjoon. Meurman myös ”propagoi” lähiöaatetta. Salokorven mukaan kirjassa anglosaksinen lähiöperiaate yhdistyi funktionalistiseen kaupunkirakenteeseen. Myös Suomen lähiöitä tutkineen Riitta Hurmeen mukaan Meurmanin lähiössä puutarhakaupungin piirteet yhdistyivät Clarence Perryn kaupunkilähiöperiaatteeseen.Hurme, s. 80 ==Katso myös== *Lähiö *Koti vaiko kasarmi lapsillemme ==Lähteet== * * * **Salokorpi, Asko: ”Kaupunkirakentaminen”, s. 269–330 ===Viitteet=== Luokka:Suomalaiset tietokirjat Luokka:Vuoden 1947 kirjat Luokka:Kaupunkisuunnittelu Luokka:Oppikirjat
Tommi E. Nieminen

Tommi E. Nieminen (s. 30. heinäkuuta 1990) on suomalainen kilpauransa päättänyt koripalloilija. Takamiehenä pelannut Nieminen pelasi kasvattajaseuransa Tampereen Pyrinnön A-poikajoukkueessa ikäluokan SM-sarjaa kaksi kautta vuosina 2007–2009. Kaudella 2009–2010 hän pelasi myös kahdessa ottelussa Pyrinnön edustusjoukkueessa Korisliigassa tehden kummassakin ottelussa yhden kahden pisteen korin. == Lähteet == Luokka:Suomalaiset koripalloilijat Luokka:Vuonna 1990 syntyneet Luokka:Elävät henkilöt
Jamie Bloch

Jamie Bloch (oik. Yael Bloch; s. 17. heinäkuuta 1999, Kanada) on kanadalainen näyttelijä, joka tunnetaan parhaiten Becky Montclairena komediasarjassa Wingin' It ja Yael Baronina nuortensarjassa Degrassi: The Next Generation sekä elokuvasta The Echo (2008). == Ura == Bloch sai ensimmäisen näyttelijän roolin vuonna 2007 elokuvasta Diary of the Dead. Seuraavana vuonna hän sai suuremman roolin Carlyna elokuvasta The Echo. Bloch ja Spencer MacPherson käsikirjoittivat ja näyttelivät vuonna 2015 valmistuneessa lyhytelokuvassa Reflection. == Filmografia == Elokuvat Vuosi Suomenkielinen nimi Alkuperäinen nimi Rooli Huom. 2007 Diary of the Dead Diary of the Dead ei nimeä 2008 The Echo The Echo Carly Flirting with Forty Flirting with Forty Jessica Televisioelokuva 2009 Before You Say 'I Do' Before You Say 'I Do' Laurie Televisioelokuva 2011 Servitude Servitude ei nimeä Televisioelokuva The Killing Game The Killing Game Jane Televisioelokuva 2015 Reflection Reflection Lyhytelokuva 2016 The History of Love The History of Love Zoey Schwartz Televisiosarjat Vuosi Suomenkielinen nimi Alkuperäinen nimi Rooli Huom. 2007 The Rick Mercer Report Monday Report ei nimeä 1 jakso 2008 The Jon Dore Television Show The Jon Dore Television Show ei nimeä Jakso: "Rage" 2009 The Best Years The Best Years Molly 2 jaksoa 2010 Doodlebops Rockin' Road Show Doodlebops Rockin' Road Show Vera / Sienna 2 jaksoa Mr Moon Mr Moon Sunny Warehouse 13 Warehouse 13 Kallie Jakso: "Secret Santa" 2010–2012 Wingin' It Wingin' It Becky Montclaire 51 jaksoa 2011 Kennedyt The Kennedys Kennedy tyttö Jakso: "Lancer and Lace", minisarja 2016 Degrassi: The Next Generation Degrassi: The Next Generation Yael Baron 6 jaksoa Degrassi: Next Class Degrassi: Next Class Yael Baron 6 jaksoa == Lähteet == == Aiheesta muualla == * * Luokka:Kanadalaiset näyttelijät Luokka:Vuonna 1999 syntyneet Luokka:Elävät henkilöt
Anna-Liisa Sysiharju

Anna-Liisa Sysiharju (o.s. Gebhard; 7. kesäkuuta 1919 Kajaani – 28. huhtikuuta 2014Muistokirjoitus. Pellervo.) oli suomalainen kasvatustieteilijä. Hän oli Helsingin yliopiston ruotsinkielisen kasvatustieteen professori.Tiedenaisia: Anna-Liisa Sysiharju. Helsingin yliopisto. Hänen isänsä Oras Gebhard kuoli hänen ollessaan pieni. Äiti avioitui myöhemmin uudestaan, ja tytär siirtyi isovanhempien Hannes ja Hedvig Gebhardin kasvatiksi. Hän tuli ylioppilaaksi 1937 ja opiskeli teologiaa. Sacri min. kand. -tutkinnon jälkeen hän kuitenkin suuntautui kasvatustieteisiin ja psykologiaan. Sysiharju kirjoitti ylioppilaaksi 1937, suoritti sacri min. cand. -tutkinnon 1943, filosofian kandidaatiksi hän valmistui 1946, lisensiaatiksi 1956 ja tohtoriksi 1964. Hän opiskeli Yhdysvalloissa 1949–1950, Neuvostoliitossa 1977 ja teki opintomatkoja useisiin Euroopan maihin. Hän oli Kauppa- ja teollisuusministeriön ammattikasvatusosaston ammatintutkija 1946–1949, Helsingin kotitalousopettajaopiston kasvatusaineiden lehtori 1950–1961, apulaisrehtori 1960–1961, pedagogiikan pohjoismaisen yhteistyötoimikunnan tutkimussihteeri 1962–1964, valtion yhteiskuntatieteellisen toimikunnan tutkimusassistentti 1965–1971, Helsingin yliopiston kasvatuksen sosiaalipsykologian dosentti vuodesta 1968, Joensuun korkeakoulun didaktiikan apulaisprofessori 1973–1977Kuka kukin on 1978, s. 955 (s.v. Sysiharju, Anna-Liisa). sekä 1979–1982 Helsingin yliopiston ruotsinkielisen kasvatustieteen professori. == Lähteet == Luokka:Suomalaiset kasvatustieteilijät Luokka:Suomalaiset professorit Luokka:Helsingin yliopiston professorit Luokka:Vuonna 1919 syntyneet Luokka:Vuonna 2014 kuolleet
Pomokaira

Pomokaira on suuri erämaa-alue Lapissa Porttipahdan tekojärven eteläpuolella. Pomokairasta noin kaksi kolmasosaa on Sodankylän puolella ja kolmasosa Kittilän puolella. Pomokairan alueella on suuria aapasoita joista suurin on Tenniöaavan ja Kaita-aavan muodostama suokokonaisuus. Soiden ohella Pomokairan alueella on moreenimailla kasvavia laajoja lähes luonnontilassa olevia vanhoja kuusikkoja. Pomokairan keskiosassa on suoalueet erottava vaara‐ ja tunturiylänkö jonka korkein kohta on Paistinpuolien läntisellä huipulla 430 metrin korkeudessa merenpinnasta. Pomokairan alueen halki virtaavat kaakossa Ylä- ja Alapostojoet ja etelässä Soasjoki. Pomokairan alueella ei ole järviä, vaan ainoastaan muutamia pieniä matalia lampia. Pomokaira on ollut historiallisesti eränkäyntialuetta eikä siellä ole ollut pysyvää asutusta. Alueella on nykyisin harva tieverkko. Alueen ainoat rakennukset ovat olleet eräkämppiä ja turvekammeja. Pomokairassa sijaitsevan Natura 2000 soidensuojelualueen pinta-ala on noin 92 000 hehtaaria.Kulttuuriperintökohteiden inventointi 2009 Pomokaira Sodankylä. Taisto Karjalainen Metsähallitus, Lapin luontopalvelut / Kittilä, sivu 7-8 Eräkirjailija A. E. Järvinen kuvasi monissa kirjoissaan Pomokairaa.Jukka Kemppisen blogi 1.9.2006 : A.E.Järvinen - salojen valtias == Lähteet == Luokka:Suomen metsät Luokka:Sodankylän luonto Luokka:Kittilän luonto
Nopsanen

Nopsanen on sukunimi. Nimi on Suomessa 15 henkilöllä (2016). Nimen tunnettuja kantajia ovat: * Aarne Nopsanen (1907–1990), taidemaalari, taidegraafikko ja kuvittaja * Aulis Nopsanen (1915–1981), lastenkirjailija ja suomentaja * Eero Nopsanen (1925–2020), jalkapallovalmentaja ja erotuomari * Jukka Nopsanen (s. 1950), taidemaalari * Maija Nopsanen (1920–2015), taidemaalari. == Lähteet == Luokka:Sukunimet
Jakob Axel Levonius

Jakob Axel Levonius (21. helmikuuta 1861 Suomussalmi - 27\. helmikuuta 1932 Helsinki) oli kanslianeuvos, pankinjohtaja, pankkiylitarkastaja ja valtiopäiväedustaja. Levoniuksen vanhemmat olivat henkikirjoittaja Konstantin Levonius ja Maria Charlotta Aejmelaeus ja puoliso vuodesta 1889 Eva Aejmelaeus (s. 1865). Valmistuttuaan juristiksi hän muutti Ouluun, josta hänet valittiin porvarissäädyssä valtiopäiville 1897, 1899 ja 1900. Tornion kaupungin pormestarina Levonius toimi lyhyen aikaa 1904, kunnes siirtyi Kansallis- Osakepankin johtokunnan jäseneksi. Pankissa hän työskenteli parikymmentä vuotta, toimien laki- ja hallintoasioiden mutta myös luototuksen ja yhteiskuntasuhteiden parissa. Hän toimi myös pankkialan kehitys- ja yhteistyössä, kuten shekkilakikomitean puheenjohtajana ja 1912-1918 Suomen Liikemies-Yhdistyksen puheenjohtajana ja sen perustaman Kauppalehden hallinnossa. Levoniuksen toiminta 1918 perustetun Keskuskauppakamarin varapuheenjohtajana kymmenen vuoden ajan oli erittäin merkittävä, pankissa häntä kutsuttiinkin lempinimellä ”Kauppakamari”. Eläkkeelle jäätyään Levonius toimi vielä muutaman vuoden pankkitarkastusviraston johtajana eli pankkiylitarkastajana. Kanslianeuvoksen arvonimi hänelle myönnettiin 1931. ==Lähteet== ==Aiheesta muualla== * Viitattu 23.1.2016. Luokka:Suomen suuriruhtinaskunnan porvarissäädyn valtiopäivämiehet Luokka:Suomalaiset juristit Luokka:Suomalaiset pankinjohtajat Luokka:Suomalaiset virkamiehet Luokka:Tornion kaupunginjohtajat Luokka:Vuonna 1861 syntyneet Luokka:Vuonna 1932 kuolleet
Jacobus Sundman

Knut Jacobus Sundman (6. heinäkuuta 1916 Helsinki – 14. tammikuuta 2008 Helsinki) oli suomalainen kemisti ja Helsingin yliopiston kemian professori 1973–1980.Uppslagsverket.fi viitattu 23.1.2016 Hän tutki erityisesti lääkekemian ja teknokemian alan kysymyksiä.Facta 2001, WSOY 1985, 15. osa, palsta 425 Sundman väitteli tekniikan tohtoriksi 1949. Hän oli 1939–1944 assistenttina Biokemiallisessa tutkimuslaitoksessa ja 1944–1951 osastopäällikkönä Keskuslaboratoriossa. 1951–1970 hän oli Medica Oy:n tehtaanjohtaja ja tekninen johtaja 1970–1973. Siinä tehtävässä hän tutki saniaislajeja ja kehitti menetelmän, jolla niistä voidaan valmistaa lääkettä heisimatojen torjumiseksi. Vuosina 1952–1978 hän oli Teknillisen korkeakoulun puukemian dosentti ja 1973–1980 Helsingin yliopiston kemian ruotsinkielinen professori. Sundman oli Svenska tekniska vetenskapsakademin i Finlandin puheenjohtaja 1966–1969.Kuka kukin on 1978 (Runeberg.org) Sundmanille myönnettiin vuonna 1951 Valtioneuvos Mauritz Hallbergin palkinto. Sundmanin puoliso oli mikrobiologian professori Veronica Sundman, professori Ivar Wallgrenin tytär. Arkkitehti Mikael Sundman on heidän poikansa. == Lähteet == Luokka:Suomalaiset kemistit Luokka:Suomalaiset professorit Luokka:Helsingin yliopiston professorit Luokka:Vuonna 1916 syntyneet Luokka:Vuonna 2008 kuolleet
Atomikerroskasvatus

Atomikerroskasvatus eli ALD () on kemiallinen kaasufaasipinnoitustekniikka, jolla valmistetaan hyvin ohuita epäorgaanisia ohutkalvoja vuorottaisia itsekyllästyviä kaasu-kiinteäreaktioita hyödyntäen. ALD-menetelmän etuna on erityisesti sen kyky peittää monimutkaisetkin kolmiulotteiset rakenteet koostumukseltaan ja ominaisuuksiltaan tasaisella pinnoitteella. Menetelmän vanhempi nimi on atomikerrosepitaksia eli ALE (). ALE-lyhennettä käytetään nykyään merkityksessä atomikerrosetsaus (). Molekyylikerroskasvatus eli MLD () on muunnelma atomikerroskasvatuksesta, jossa käytetään polymeerisia lähtöaineita. Tyypillisessä ALD-reaktorissa tapahtuvassa prosessissa substraatin pinta aktivoidaan ensimmäisellä kemiallisella reaktiolla. Prosessin paine ja lämpötila on valittu siten, että pintaan jää vain yksi adsorboitunut molekyylikerros. Välihuuhtelun jälkeen toinen lähtöaine päästetään pinnoituskammioon. Aktivoitu pinta reagoi toisen lähtöaineen kanssa muodostaen ohuen kerroksen haluttua epäorgaanista materiaalia. Tyypillisesti yhdessä reaktiokierroksessa kasvaa vähemmän kuin yksi monokerros haluttua materiaalia. Tyypillisesti kahden reaktiovaiheen sekä välihuuhtelujen muodostamaa reaktiosykliä toistetaan ja näin voidaan muodostaa halutun paksuinen kalvo, jonka paksuus riippuu toistettujen syklien lukumäärästä. Käyttötarkoituksesta riippuen kalvojen paksuus voi olla nanometrin osia tai jopa useita mikrometrejä. Pinnoituskerroksen paksuuden tarkan hallinnan lisäksi menetelmän etuna on myös erittäin hyvä pinnanlaatu. ALD-menetelmän keksi ja patentoi suomalainen Tuomo Suntola vuonna 1974, tarkoituksenaan valmistaa ohuita elektroluminesenssinäyttöjä. ALD on kehitetty erillisesti myös Neuvostoliitossa 1960-luvulla. Klassinen esimerkki ALD:n käytöstä on sinkkisulfidi ZnS-kalvon kasvattaminen. Prekursoreina käytetään sinkkikloridia ZnCl2 ja divetysulfidia H2S. Sinkkikloridi kemisorboidaan substraatin pinnalle, minkä jälkeen divetysulfidi tuodaan kammioon. Lähtöaineet reagoivat keskenään muodostaen yksittäisen kerroksen sinkkisulfidimolekyylejä. Lähtöaineiden valinta on tärkeä osa onnistunutta ALD-prosessia. Yleisessä käytössä ovat muun muassa metallikloridit, metallo-orgaaniset yhdisteet sekä epämetalleista erilaiset yksinkertaiset hydridit, kuten vesi, divetysulfidi, ammoniakki ja vetyfluoridi. ==Lähteet== == Aiheesta muualla == * Tuomo Suntola, Jorma Antson Method for producing compound thin films, Patent US4058430A, 29.11.1974 Luokka:Kemialliset prosessit
Urpo Häyrinen

Urpo Erkki Häyrinen (12. maaliskuuta 1937 Tampere – 28. helmikuuta 1992 HämeenkyröKuolleita. Helsingin Sanomat 12.3.1992, s. 4. (Maksullinen linkki.)) oli suomalainen virkamies, luonnonsuojelija, luontokuvaaja ja luontokirjailija.Helsingin Norssin matrikkeli 1867–1992, numero 5861. Urpo Häyrisen vanhemmat olivat professori Erkki Häyrinen ja musiikinopettaja Helvi Orvokki Tellervo Rinne. Hän pääsi ylioppilaaksi 1957 ja valmistui luonnontieteiden kandidaatiksi Helsingin yliopistosta 1967.Kuka kukin on 1954, s. 255. (Erkki Häyrisen tiedot.) Projekt Runeberg. Häyrinen oli aluksi vuodesta 1964 alkaen Steiner-koulun biologian ja maantiedon aineopettajana. Hän toimi virkamiehenä ensin maa- ja metsätalousministeriössä ja sitten ympäristöministeriössä.Urpo Häyrinen: Salomaa. Timo Luostarisen Itä-Suomen ihmeitä-blogi 12.7.2011. Häyrinen oli Suomen luonnonsuojeluliiton varapuheenjohtajana 1972–1973.Suomen luonnonsuojeluliitto: Puheenjohtajat kautta aikain == Teoksia == * Belebte Einsamkeit: Landschaft in Europas Norden. Text- und Bildautor Urpo Häyrinen. Deutsche Übersetzung von der Handschrift Arnulf Otto-Sprunck. Bildkommentare Urpo Häyrinen und Arnulf Otto- Sprunck. Andere Bildautoren Hannu Aarnio. Kümmerly & Frey Geographischer Verlag - BLV Verlagsgesellschaft, Bern, München 1970 * Suo. Kuvat ja teksti Urpo Häyrinen. Muut kuvaajat Hannu Aarnio ym. Kirjayhtymä, Helsinki 1972 * Suoaapinen. Kirjoittaneet Markku Miettinen ym. Valokuvaajat Urpo Häyrinen ym. Luonto-liitto - Suomen luonnonsuojeluliitto, Helsinki 1973 * Lapinmaa – Four seasons in Lapland – Die vier Jahreszeiten in Lappland. Tekijät Urpo Häyrinen ja Martti Linkola. Esipuhe Urho Kekkonen. Valokuvaajat Hannu Aarnio ym. Englanninkieliset tekstit Sinikka Kurikka; saksankieliset tekstit A. O. Sprunck. Kirjayhtymä, Helsinki 1975 * Salomaa. Kuvat ja teksti Urpo Häyrinen. Muut kuvaajat Hannu Aarnio ym. Kirjayhtymä, Helsinki 1979 * Samba ja Rion karnevaalit. Kirjoittaneet Matti Koskiala ja Urpo Häyrinen. Piirrokset Marjukka Sahakangas-Jyllilä. Kirjayhtymä, Helsinki 1984 * Koilliskaira: Urho Kekkosen kansallispuisto. Muut kuvaajat Hannu Hautala ym. Otava 1989 == Toimitteita == * Luonnonsuojelu. Toimittaneet Reijo Taro ja Urpo Häyrinen. Kirjayhtymä, Helsinki 1971 * Suomen luonto 3: Suot. Päätoimittaja Paavo Havas; osan päätoimittajat Rauno Ruuhijärvi, Urpo Häyrinen; kuvatoimittaja Arno Rautavaara; valokuvat Lauri Aarnio ym. Piirrokset Marjukka Sahakangas-Jyllilä. Kirjayhtymä, Helsinki 1980 * Ympäristönsuojelu 1: Ympäristön pilaantuminen ja hoito. Toimittaneet Rauno Ruuhijärvi ja Urpo Häyrinen. Piirrokset Marjukka Sahakangas-Jyllilä. Kirjayhtymä, Helsinki 1983 * Ympäristönsuojelu 2: Luonnonsuojelu ja luonnonvarat. Toimittaneet Rauno Ruuhijärvi ja Urpo Häyrinen. Piirrokset Marjukka Sahakangas-Jyllilä. Kirjayhtymä, Helsinki 1984 == Lähteet == Luokka:Suomalaiset virkamiehet Luokka:Suomalaiset luontokuvaajat Luokka:Suomalaiset tietokirjailijat Luokka:Vuonna 1937 syntyneet Luokka:Vuonna 1992 kuolleet
Andrei Melnitšenko (maastohiihtäjä)

Andrei Melnitšenko (, s. 21. toukokuuta 1992) on venäläinen maastohiihtäjä. Melnitšenko on 174 senttimetriä pitkä ja painaa 68 kilogrammaa.http://www.universiadetrentino.org/stiframe1/hide/en/-60/Participant/ParticipantInfo/3655e679-d1ce-4eee-8ee8-f61cbc8c9ee1 Melnitšenko debytoi maailmancupissa tammikuussa 2016 Nové Měston 15 kilometrin vapaan hiihtotavan kilpailussa sijoittuen sijalle 22. Näin ollen hän saavutti heti ensimmäiset maailmancupin pisteensä. Tour de Skin 2017–2018 kokonaiskilpailussa hän oli 19:s. Lillehammerin Nordic opening -tapahtuman 15 kilometrin vapaan hiihtotavan kilpailussa hän sijoittui viidenneksi joulukuussa 2018. Melnitšenko saavutti ensimmäisen palkintokorokesijoituksensa Beitostølenissä joulukuussa 2018 oltuaan kolmas 30 kilometrin vapaan hiihtotavan väliaikalähtökilpailussa. Tour de Skin 2018–2019 kokonaiskilpailussa hän sijoittui kuudenneksi ja loppunousuun päättyneen viimeisen etapin osuusajoissa kolmanneksi. Seuraavan vuoden Tour de Skillä hän oli kahdeksas. Melnitšenko sijoittui kaudella 2020–2021 toiseksi Rukan Nordic Opening -tapahtuman 15 kilometrin vapaan hiihtotavan takaa-ajokilpailun osuusajoissa sekä Davosin 15 kilometrin vapaan hiihtotavan kilpailussa. Tour de Skin kokonaiskilpailussa hän oli seitsemäs ja maailmancupin loppupisteissä kahdeksas. Melnitšenko kilpaili vuoden 2013 talviuniversiadeissa Trentinossa ollen parhaimmillaan 10 kilometrin kilpailussa seitsemäs. Pyeongchangin olympialaisissa 2018 hän oli 15 kilometrin vapaan hiihtotavan kilpailussa neljästoista. Seefeldin MM-kilpailuissa 2019 hän sijoittui yhdistelmäkilpailussa ja 50 kilometrin vapaan kilpailussa 13:nneksi. Oberstdorfin MM-kilpailuissa 2021 hän oli 15 kilometrin vapaan hiihtotavan kilpailussa kahdestoista. == Lähteet == Luokka:Venäläiset maastohiihtäjät Luokka:Vuonna 1992 syntyneet Luokka:Elävät henkilöt
Darja Saville

Darja Saville (o.s. Gavrilova, s. 5. maaliskuuta 1994 Moskova, Venäjä) on venäläissyntyinen nykyisin Australiaa edustava tennispelaaja. 166 senttimetriä pitkä Gavrilova on oikeakätinen. Hänen valmentajinaan toimivat Sylvain Mathias ja Aleksei Gavrilov. Kaksinpelin WTA-rankingissa Saville on parhaimmillaan ollut 20:s elokuussa 2017.http://www.wtatennis.com/players/player/15057/title/daria-gavrilova Grand Slam -turnauksissa Saville on parhaimmillaan ollut neljännellä kierroksella Australian avoimissa 2016 ja Australian avoimissa 2017. Vuoden 2010 nuorten kesäolympialaisissa Singaporessa Saville saavutti kultaa kaksinpelistä, voittaen finaalissa Kiinan Zheng Saisain. Nelinpelissä Saville on ollut parhaimmillaan WTA-rankingissa sijalla 45 syyskuussa 2017. Wimbledonissa 2016 ja Ranskan avoimissa 2017 hän eteni kolmannelle kierrokselle. Seitsenvuotiaana tenniksen aloittanut Saville edusti synnyinmaataan Venäjää vuodet 2009–2014, mutta vuonna 2014 hän sai Australian kansallisuuden ja edustusoikeuden.http://www.itftennis.com/procircuit/players/player/profile.aspx?playerid=100077509 Tähän vaikutti suuresti hänen australialainen poikaystävänsä, tennisammattilainen Luke Saville. He menivät naimisiin joulukuussa 2021. == Lähteet == Luokka:Venäläiset tennispelaajat Luokka:Australialaiset tennispelaajat Luokka:Vuonna 1994 syntyneet Luokka:Elävät henkilöt
Jari Nyström

Jari Nyström (s. 8. kesäkuuta 1959 Pori) on suomalainen entinen jääkiekkoilija. Hänen pelipaikkansa oli hyökkääjä ja hän edusti koko uransa ajan Porin Ässiä. == Ura == Nyström pelasi SM-liigassa yhteensä 334 ottelua, joissa hänen tehopisteensä olivat 96 + 78 = 174 ja jäähymääränsä 147 minuuttia. SM-liigan pudotuspeleissä hän pelasi 30 ottelua, joissa tehopisteitä kertyi 7 + 6 = 13 ja jäähyminuutteja 6. Nyström oli kahdesti voittamassa Ässille SM-hopeaa. Ennen liiga-uraansa hän pelasi Ässien riveissä neljä kautta nuorten SM-sarjaa. == Tilastot == 1979–1980 Ässät SM-liiga 27 1 2 3 0 2 0 0 0 0 1980–1981 Ässät SM-liiga 24 6 2 8 4 2 1 0 1 0 1981–1982 Ässät SM-liiga 36 18 8 26 8 9 4 2 6 4 1982–1983 Ässät SM-liiga 32 6 9 15 20 – – – – – 1983–1984 Ässät SM-liiga 37 11 16 27 45 9 1 2 3 0 1984–1985 Ässät SM-liiga 36 18 10 28 14 8 1 2 3 2 1985–1986 Ässät SM-liiga 36 7 12 19 14 – – – – – 1986–1987 Ässät SM-liiga 34 14 6 20 22 – – – – – 1987–1988 Ässät SM-liiga 43 11 10 21 16 – – – – – 1988–1989 Ässät SM-liiga 29 4 3 7 4 – – – – – 10 kautta yhteensä SM-liiga 334 96 78 174 147 30 7 6 13 6 == Lähteet == * * === Viitteet === Luokka:Suomalaiset jääkiekkoilijat Luokka:Vuonna 1959 syntyneet Luokka:Elävät henkilöt
Choisel

Choisel on kunta keskisessä Pohjois-Ranskassa Île-de-Francen alueella. Se kuuluu hallinnollisesti Yvelinesin departementtiin ja Rambouilletin arrondissementtiin. Kunnan asukasluku oli 539 vuonna 2013. Kunnan tunnetuimpiin asukkaisiin on kuulunut kirjailija Michel Tournier (1924–2016). == Lähteet == == Aiheesta muualla == thumb|center|upright=2|Choiselin kunnantalo Luokka:Yvelines
Emma Hamilton

Emma Hamilton (n. 1765–1815), alkuperäiseltä nimeltään Amy Lyon, sittemmin Emma Hart, vuoteen 1791 asti lady Hamilton (26. huhtikuuta 1765, Neston, Cheshire- 15. tammikuuta 1815 Calais, Ranska) oli brittiläinen seikkailija ja oman aikansa julkisuuden henkilö joka oli tunnettu kauneudestaan. Emma Hart päätyi rakkaussuhteeseen ja sittemmin avioitui maansa Napolin-lähettilään William Hamiltonin kanssa, jota vuonna 1786 seurasi Napoliin, missä vaikutti merkittävästi Ison-Britannian ja Napolin välien pysymiseen ystävällisinä. Vuodesta 1798 Emma Hamilton oli suhteessa lordi Nelsonin kanssa. Tässä suhteessa hän synnytti kaksi tytärtä.Facta, osa 3 vuodelta 1977, palstat 287–288 Hän vaikutti Nelsoniin siten, että Nelson joutui osallistumaan taisteluihin Ranskaa vastaan mutta samalla sotkeutui Napolissa poliittiseen peliinOtavan Suuri Ensyklopedia, s. 4604. == Lähteet == Luokka:Brittiläiset henkilöt Luokka:Vuonna 1765 syntyneet Luokka:Vuonna 1815 kuolleet
Dalkurd FF

Dalkurd Fotbollförening, yleensä vain Dalkurd, on jalkapalloseura Ruotsin Borlängestä, Taalainmaan läänistä. Seuran perustivat paikalliset kurdit 26. syyskuuta 2004. Se aloitti pelaamisen Ruotsin kahdeksanneksi korkeimmalla sarjatasolla vuonna 2005 ja nousi joka vuosi yhden sarjatason ylemmäksi aina kolmannelle tasolle saakka. Kausilla 2016 ja 2017 joukkue pelasi toiseksi korkeimmalla sarjatasolla, Superettanissa, ja kaudeksi 2018 se nousi pääsarjaan, Allsvenskaniin. Seura yhtiöitettiin vuonna 2016 ja Kurdistanissa asuvat miljonääriveljekset Kawa ja Sarkat Junad omistavat siitä 49 prosenttia. Kotiottelunsa joukkue pelaa 6 500 -paikkaisella Domnarvsvallenilla. == Entisiä pelaajia == * Teet Allas (2010) * Alex De John (2017–2018) * Ryan Gilligan (2014) * Eero Markkanen (2018) * Erik Törnros (2015–2016) == Lähteet == *Dalkurd FF kotisivut === Viitteet === Luokka:Ruotsalaiset jalkapalloseurat Luokka:Borlängen kunta
Untappd

Untappd on sosiaalisen median mobiiliohjelmisto, jonka avulla käyttäjät voivat kirjata juomiaan oluita ja siidereitä palveluun sekä jakaa kirjauksia ja sijainteja ystävilleen. Sovelluksessa voi myös arvostella juomiaan juomia, jakaa kuvia sekä saavuttaa badgeja, eli eräänlaisia saavutuksia. Palvelu myös suosittelee käyttäjille samankaltaisia juomia, ravintoloita ja kauppoja.Brockmeier, Joe: ReadWriteEnterprise.com - Untappd: At the Intersection of Social, Mobile, Data and Beer10.6.2011. Sovelluksella pystyy jakamaan kirjauksia käyttäjiensä Twitter- ja Facebook-tunnuksilla ja liittää kirjauksiin sijainteja Foursquare-palvelusta. Tammikuussa 2014 Untappd ilmoitti ylittäneensä miljoonan käyttäjän rajan. Huhtikuussa 2016 sivustolla oli 3,2 miljoonaa käyttäjää. == Badget == Kirjatessa erilaisia oluita palveluun käyttäjä saavuttaa erilaisia badgeja. Badget jaotellaan kolmeen kategoriaan: olut-, sijainti- ja erikoisbadget. Olutbadgeja saavutetaan oluiden kulutusmäärillä. Esimerkiksi suomalaisia oluita kuluttamalla saavuttaa 'Never Finnished!' -badgen eri tasoja. Sijaintibadgeja saavutetaan kuluttamalla oluita eri sijainneissa, kuten samassa baarissa, useassa eri baarissa samana iltana tai urheilutapahtumassa. Erikoisbadgeja saavuttaa kuluttamalla oluita erityisinä päivinä, kuten jouluna, uuden vuoden aattona tai Untappd -sovelluksen vuosipäivänä. == Lähteet == == Aiheesta muualla == * Untappd-sovelluksen kotisivut Luokka:Android-sovellukset Luokka:IOS- sovellukset Luokka:Windows Phone -sovellukset‏‎
Danny Drinkwater

Daniel Noel ”Danny” Drinkwater (s. 5. maaliskuuta 1990 Manchester) on englantilainen jalkapalloilija, joka edustaa turkkilaisseura Kasımpaşaa lainalla Englannin Valioliigan Chelseasta. Oikeajalkainen Drinkwater on pelipaikaltaan keskikenttäpelaaja. Hän on pelannut kolme ottelua Englannin jalkapallomaajoukkueessa. == Seurajoukkueura == Drinkwater on Manchester Unitedin kasvatti. Hän kuului seuran edustusjoukkueeseen vuodet 2009–2012, muttei pelannut yhdessäkään ottelussa. Suurimman osan Manchester United -ajastaan Drinkwater vietti lainalla Englannin mestaruussarjan ja ykkösliigan joukkueissa. Hän edusti Huddersfield Townia, Cardiff Cityä, Watfordia ja Barnsleya. Tammikuussa 2012 Drinkwater siirtyi lopullisesti pois Unitedista, Englannin mestaruussarjan Leicester Cityyn. Kaudella 2013–2014 hän juhli seuran kanssa Mestaruussarjan mestaruutta ja nousua Valioliigaan. Hän teki pääsarjadebyyttinsä elokuussa 2014 Evertonia vastaan. Kaudella 2014–2015 Drinkwater pelasi 23 valioliigaottelussa. Ensimmäisen valioliigamaalinsa Drinkwater teki tammikuussa 2016 Stoken verkkoon. Tuolla kaudella hän onnistui maalinteossa kaksi kertaa 35 ottelussa Leicesterin voittaessa yllättäen Valioliigan mestaruuden. Hän siirtyi syyskuussa 2017 viiden vuoden sopimuksella lontoolaiseen Chelseaan. Syksyn 2019 hän oli lainalla Burnleyssä mutta pelasi vain yhden ottelun Valioliigassa ja yhden liigacupissa. Tammikuussa 2020 hän siirtyi lainalle Aston Villaan ja pelasi Valioliigassa kevätkauden aikana neljä ottelua. Keväällä 2021 hän pelasi Turkin Superliigan Kasımpaşassa lainasopimuksella 11 ottelua. == Maajoukkueura == Drinkwater edusti vuosina 2007–2008 Englannin alle 18-vuotiaiden ja vuosina 2008–2009 alle 19-vuotiaiden maajoukkuetta. Englannin jalkapallomaajoukkueessa hän teki debyyttinsä maaliskuussa 2016 ystävyysottelussa Alankomaita vastaan. Saman vuoden toukokuussa hän pelasi Turkkia ja Australiaa vastaan mutta ei päässyt EM-kisajoukkueeseen. == Saavutukset == Seurajoukkuetasolla * Englannin Valioliiga: 2015–2016 * Englannin mestaruussarja: 2013–2014 Henkilökohtainen * Englannin mestaruussarjan tähdistöjoukkue: 2013–2014 == Lähteet == Luokka:Vuonna 1990 syntyneet Luokka:Englantilaiset jalkapalloilijat Luokka:Elävät henkilöt
Jan van Hemessen

Jan van Hemessen (n. 1500 – n. 1575) oli alankomaalainen taidemaalari, joka työskenteli Antwerpenissa ja Haarlemissa. Hänen töissään näkyy italialaisen taiteen sekä Massusin ja Mabusen vaikutusta. Hän käsitteli uskonnollisia aiheita ja laatukuvia romanistiseen tapaan.Iso tietosanakirja, osa 4 vuodelta 1932, palsta 676 On sanottu, että van Hemessen oli "aikansa ekspressionisti"Otavan Suuri Ensyklopedia, s. 3480. Hänen katsotaan ennakoineen 1600-luvun laatukuvamaalaustaOtavan Iso tietosanakirja, osa 3 vuodelta 1962, palsta 604. == Lähteet == == Aiheesta muualla == Luokka:Alankomaalaiset taidemaalarit Luokka:1500-luvulla kuolleet Luokka:1500-luvulla syntyneet
Kimmo Sillanpää

Kimmo Sillanpää (s. 14. heinäkuuta 1960 Pori) on suomalainen entinen jääkiekkoilija. Hänen pelipaikkansa oli hyökkääjä ja hän edusti koko uransa ajan Porin Ässiä. Hän pelasi SM-liigassa yhteensä 325 ottelua, joissa hänen tehopisteensä olivat 72+88=160 ja jäähymääränsä 136 minuuttia. SM-liigan pudotuspeleissä hän pelasi 27 ottelua, joissa tehopisteitä kertyi 6+7=13 ja jäähyminuutteja 10. Sillanpään palkintokaapissa on SM-hopeamitali vuodelta 1984. Sillanpää päätti uransa kevääseen 1990 Ässien voitettua I-divisioonan ja noustua seuraavaksi kaudeksi takaisin liigaan. Kimmo Sillanpään poika Severi on myös liigakiekkoilija ja pelasi isänsä tapaan pitkään Ässissä. == Tilastot == 1979–1980 Ässät SM-liiga 9 0 0 0 0 – – – – – 1980–1981 Ässät SM-liiga 17 1 1 2 6 1 0 0 0 0 1981–1982 Ässät SM-liiga 36 8 6 14 12 9 2 3 5 2 1982–1983 Ässät SM-liiga 34 4 3 7 4 – – – – – 1983–1984 Ässät SM-liiga 30 5 3 8 10 9 1 3 4 2 1984–1985 Ässät SM-liiga 36 15 14 29 20 8 3 1 4 6 1985–1986 Ässät SM-liiga 35 9 19 28 12 – – – – – 1986–1987 Ässät SM-liiga 41 12 16 28 22 – – – – – 1987–1988 Ässät SM-liiga 44 11 12 23 30 – – – – – 1988–1989 Ässät SM-liiga 43 7 14 21 20 – – – – – 1989–1990 Ässät I-div. 43 7 4 11 8 – – – – – 10 kautta yhteensä SM-liiga 325 72 88 160 136 27 6 7 13 10 == Lähteet == * * === Viitteet === Luokka:Suomalaiset jääkiekkoilijat Luokka:Vuonna 1960 syntyneet Luokka:Elävät henkilöt
Saara Finni

Saara Finni (s. 1938Saara Finnin tiedot Fennicassa) on suomalainen Janakkalan Tervakoskella asuva toimittaja ja kirjailija. Finnin tunnetuin kirja on omakohtaisiin kokemuksiin perustuva, vanhusten laitoshoidon epäkohdista kertova yhteiskunnallinen romaani Suruvaippa, joka on sovitettu myös näytelmäksi. Finni on kirjoittanut myös terveydenhuollon ongelmista (Rahat vai henki) sekä toimittanut 1970-luvun alussa kirjan maaseudun pientilojen emännistä. Hän on lisäksi julkaissut Valamon luostarisaaresta kertovan kirjan Valamo, sinisen kukan saari.Kirjasampo.fi : Saara Finni == Teoksia == * Rahat vai henki. Gummerus 1976 * Suruvaippa : romaani. Gummerus 1981, ilmestynyt näytelmänä 1985 * Valamo, sinisen kukan saari ; kuvat Igor Georgijevski ym. Tammi 1990, 2. uus. painos 1990 * Vuoksi - satakielivirta. Tammi 1994 * Elämää ja ihmisiä Tervakoskella eilen ja tänään 2004. Saara Finni, Tervakoski 2004 * Wiipurin matka 1900 ja Seminaarista paluu 1906. Omakustanne 2020. == Toimitustöitä == * Pientilan emäntä ; toim. Saara Finni. Gummerus 1972 == Palkinnot == * Tiedonjulkistamisen valtionpalkinto 1974 (kirjasta Pientilan emäntä) * Kiitos kirjasta -mitali 1982 (romaanista Suruvaippa) == Lähteet == Luokka:Suomalaiset toimittajat Luokka:Suomalaiset tietokirjailijat Luokka:Vuonna 1938 syntyneet Luokka:Elävät henkilöt
Middletown (Connecticut)

Middletown on kaupunki Connecticutjoen varressa Connecticutissa Yhdysvalloissa. Kaupungilla on pinta-alaa noin 110 neliökilometriä ja siellä asui 47 648 ihmistä vuonna 2010. Sen nykyinen pormestari on Daniel T. Drew. Alun perin Middletownin alue tunnettiin nimellä Mattabeseck siellä asuneen samannimisen intiaaniheimon mukaan. Eurooppalaisten perustaessa Mattabeseckiin ensimmäistä siirtokuntaansa vuonna 1650 siirtokunnan nimeksi valittiin Middletown ("keskimmäinen kaupunki"), koska se sijaitsi likimain puolivälissä vanhempia Old Saybrookin ja Windsorin siirtokuntia. ==Lähteet== == Aiheesta muualla == Luokka:Connecticutin kaupungit
Arno Holz

Arno Holz (1863–1929) oli saksalainen kirjailija, yksi varhaisimmista suurkaupunkirunouden edustajista ja naturalismin saksalaisista esitaistelijoista. Hän kirjoitti runojen lisäksi näytelmiä.Otavan Iso Fokus, osa 2 vuodelta 1973, s. 1101 Hänen runonsa ovat yleensä rytmiin perustuvaa, riimitöntä ja säkeetöntäOtavan Iso tietosanakirja, osa 3 vuodelta 1962, palsta 831. Holz kuului ajan realistiseen kirjailijapiiriinIso tietosanakirja, osa 4 vuodelta 1932, palsta 997. == Lähteet == == Aiheesta muualla == * Suuri runoilija, joka ei saanut Nobel-palkintoa, Kansan kuvalehti, 08.11.1929, nro 45, s. 6, Kansalliskirjaston digitaaliset aineistot Luokka:Saksalaiset runoilijat Luokka:Saksalaiset näytelmäkirjailijat Luokka:Vuonna 1863 syntyneet Luokka:Vuonna 1929 kuolleet
Iiro Ollila

Iiro Ollila (s. 1971) on suomalainen säveltäjä, muusikko, improvisoija ja äänisuunnittelija. Hän on koulutukseltaan teatteritaiteen maisteri ja klassisen kitaransoiton opettaja. Ollila on työskennellyt kitaransoitonopettajana ja konsertoivana kitaristina vuoteen 1997 ja sittemmin säveltäjänä ja äänisuunnittelijana. Hän on toiminut myös Koiton Laulun taiteellisena johtajana vuosina 2000–2006.Koiton Laulu: Iiro Ollila Ollila on säveltänyt konserttimusiikin lisäksi teatteriin, tanssiteoksiin, televisioon ja elokuviin. Hänen erityisalueitaan ovat teatterimusiikki ja -äänisuunnittelu, teatteri-improvisaatio sekä arkaais-musiikillinen improvisoitu ”huuto”. Elokuvamusiikin Ollila on tehnyt muun muassa Kaisa Rastimon ohjaamaan Myrskyyn. Ollila on työskennellyt muusikkona muun muassa Stella Polaris -improvisaatioteatterissa ja johtanut Suomen Improvisaatiokuoroa. Hän opettaa teatteri-improvisaatiota Taideyliopiston Sibelius-Akatemiassa. == Lähteet == == Aiheesta muualla == * Iiro Ollilan verkkosivut * Luokka:Suomalaiset äänisuunnittelijat Luokka:Suomalaiset säveltäjät Luokka:Vuonna 1971 syntyneet Luokka:Elävät henkilöt
Yhdysvaltain sisäministeri

Yhdysvaltain sisäministeri () on Yhdysvaltain sisäministeriön johtaja. Sisäministerin nimittää Yhdysvaltain presidentti senaatin suostumuksella. Yhdysvalloissa sisäministerin rooli on erilainen kuin useimmissa Euroopan maissa, sillä Yhdysvalloissa kansallisen turvallisuuden ministeriö ja oikeusministeriö vastaavat useista sellaisista tehtävistä, jotka Euroopassa kuuluvat sisäministeriölle. Yksittäisistä virastoista sisäministerin alaisuuteen kuuluvat muun muassa Bureau of Indian Affairs, National Park Service ja U.S. Geological Survey. Donald Trump nimitti Doug Burgumin Yhdysvaltain sisäministeriksi virkakautensa alussa 2025. Sisäministeri on Yhdysvalloissa presidentin kahdeksantena sijaisena. == Lähteet == == Aiheesta muualla == *
Lance Williams

Lance Williams (s. 19. kesäkuuta 1980 Chicago, Illinoishttp://www.foxsports.com/college-basketball/lance-williams-2-player) on yhdysvaltalainen koripalloilija, pelipaikaltaan sentteri. Williams pelasi vuosina 1998–2002 DePaulin yliopiston joukkueessa.College Basketball at Sports-Reference.com Hän pelasi tämän jälkeen ammattilaisena muun muassa Turkin ja Bosnia ja Hertsegovinan pääsarjoissa. Hän pelasi myös EuroCupia kolmella kaudella. Williams kuului Yhdysvaltain alle 19-vuotiaiden nuorten MM- hopeaa voittaneeseen joukkueeseen.eurocupbasketball.com Joulukuussa 2015 Williams siirtyi Suomen pääsarjassa pelanneeseen Kauhajoen Karhuun.http://www.basket.fi/uutiset/kaikki_uutiset/?x122462=36096973 == Saavutukset == * Alle 19-vuotiaiden MM-hopeaa 1999 * Bosnia ja Hertsegovian mestaruus 2005 ja 2006 * Saudi-Arabian mestaruus 2004 * Bosnia ja Hertsegovinan cup-mestaruus 2005 * Turkin pääsarjan tähdistöottelussa 2009, 2010 ja 2011 == Lähteet == * Profiili eurocupbasketball.com * Lance Williams Suomen Koripalloliitto * Lance Williams Stats College Basketball at Sports- Reference.com === Viitteet === Luokka:Yhdysvaltalaiset koripalloilijat Luokka:Vuonna 1980 syntyneet Luokka:Elävät henkilöt
Janne Virtanen (jääkiekkoilija, 1968)

Janne Virtanen (s. 9. helmikuuta 1968 Pori) on suomalainen entinen jääkiekkoilija. Hänen pelipaikkansa oli keskushyökkääjä ja hän edusti lähes koko uransa ajan Porin Ässiä. Kauden 1995-1996 Virtanen pelasi Kuopiossa KalPan riveissä. Hän pelasi SM-liigassa yhteensä 387 ottelua, joissa hänen tehopisteensä olivat 63 + 98 = 161 ja jäähymääränsä 163 minuuttia. SM-liigan pudotuspeleissä hän pelasi 35 ottelua, joissa tehopisteitä kertyi 8 + 5 = 13 ja jäähyminuutteja 12. == Lähteet == * Luokka:Suomalaiset jääkiekkoilijat Luokka:Vuonna 1968 syntyneet Luokka:Elävät henkilöt
Turtles-mutanttikilpikonnat (9. tuotantokausi)

Teini-ikäisten mutanttininjakilpikonnien 9.kauden jaksokuvaukset. Yhdeksännellä kaudella painottuivat Turtlesien uudet mutaatiot ja he saivat Silppurin tilalle uudeksi pääviholliseksi Lordi Dreggin. ==Jaksoluettelo== ===The Unknown Ninja=== ===Dregg of the Earth=== ===The Wrath of Medusa=== ===The New Mutation=== ===The Showdown=== ===Split-Second=== ===Carter, the Enforcer=== ===Doomquest=== ==Lähteet== * * Turtles -mutanttikilpikonnat IMDB:ssä, viitattu 23.1.2016 * Turtles -mutanttikilpikonnat TV.com:ssa , viitattu 23.1.2016 ==Aiheesta muualla== *Sarjan arvostelu Cinemassacre.com:issa (osa 1) *Sarjan arvostelu Cinemassacre.com:issa (osa 2) *Sarjan arvostelu Cinemassacre.com:issa (osa 3) Luokka:Teini-ikäiset mutanttininjakilpikonnat -sarjat Luokka:1995 Luokka:Tuotantokaudet